da da nl da pl da en da en da da da da da en en da et da en da da de da de da en da da da da da et da da da en pt es es nl fr en id pt es es nl fr da da da da da da de da da nb nb da da da da da en en da da da da nb de da da da nb nb da da da da da nb da da da nl da da da nb da da nb en da da fr da en nl pl en en en de en nl de en da en en ca da et en
Det tætte samarbejde - Petersen Tegl
Vandstrøgne, kulbrændte mursten. Produceres i formaterne DNF, FF og HF og 39 farvevarianter.
Den originale 100 % håndlavede Kolumba. Til murværk og belægning i 30 farvevarianter.
Et teglprodukt til beklædning af facader og tag i to formater. Stenen er 100% håndlavet.
Fremstilling af alle slags formsten. Håndlavede og glaserede sten i specialformater og -farver.
Rådgivning om og udførelse af komplette løsninger til spænd over åbninger i murværk.
Tekniske informationer, datablade, vejledninger & tekstur konfigurator.
Projekter med Petersen Tegl fra hele verden. Mange bygningsfunktioner og stentyper.
Vores tidsskrift om tegl og arkitektur. Magasinet udkommer på to gange årligt på tre sprog.
Vores inspirationsbog med 59 projekter, hvor tegl og mursten er anvendt i interiør.
Arkitekter og bygherrer med aktuelle projekter er velkomne til at skrive til os eller besøge os.
Vores konsulenter er altid parate til at hjælpe dig. Find den rette at tale med her.
Vi byder dig velkommen i vores showrooms i mange byer i Europa, Melbourne og Moskva.
Vores teglværk har fremstillet mursten og specialløsninger i ni generationer siden 1791.
Vi arbejder tæt sammen med arkitekter, bygherre og kunstnere fra hele verden.
Huse i mursten er både på kort og langt sigt en miljørigtig, social og økonomisk god investering.
Det er afgørende for Petersen Tegl, at et byggeri eller et andet værk opført i tegl får præcist det udtryk, som opdragsstiller ønsker sig. Dermed bliver det nære samarbejde mellem arkitekter, bygherrer, kunstnere og andre samarbejdspartnere helt centralt i teglværkets virke.
Hvis du som kunde ikke finder den ønskede farve eller struktur i de sten, der findes i sortimentet, er det muligt i samarbejde med teglværkets medarbejdere at udvikle det ønskede udtryk.
Som kunde har du også mulighed for selv at udvælge en blanding af sten fra sortimentet  – og på den måde opnå et unikt udtryk i det færdige murværk. Du er velkommen til at besøge teglværket og eksperimentere med blandinger, indtil det ønskede resultat er opnået.
Mere end halvdelen af Petersen Tegls standardsortiment fremstilles i hånden. Teglværket er således gearet til at udforme unikke stenformater, hvis arkitekturen kræver det – ligesom det naturligvis er muligt at supplere en leverance af standardsten med specialsten, eksempelvis til hjørner og andre bygningsdetaljer.
Arkitekter og bygherrer er selvskrevne samarbejdspartnere for Petersen Tegl. Derudover har teglværket en mangeårig tradition for at arbejde sammen med kunstnere, hvis værker oftest relaterer sig til arkitektur. Kunstnerne opholder sig typisk i en længere periode på teglværket, hvor de selv skaber værkerne manuelt.
Håndens arbejde hædret med udstilling
Den italienske tegnestue, Onsitestudio, deltog i Triennalen i Milano i 2016 med udstillingen »Honor imperfection as a hidden intention«, som satte fokus på betydningen af det gode håndværk. Udstillingen udgjordes af et bord, designet af arkitekterne, hvor de havde arrangeret en smuk samling af værktøjer, deriblandt forme og andre redskaber, der anvendes til håndfremstilling af sten hos Petersen Tegl. Udstillingen rejste senere til Danmark, hvor den blev vist på arkitektskolerne i København og Aarhus. Læs mere: Petersen magasin nr. 35.
Arkitekt og partner i Onsitestudio, Angelo Lunati.
Arkitekter og partnere Lene Tranberg og Erik Frandsen, Lundgaard & Tranberg.
Specialudgave af Cover i middelalder kontekst
Arkitekterne Lundgaard & Tranberg arbejdede tæt sammen med Petersen Tegl, da de tegnede og udviklede beklædningen til menighedshuset vis a vis Ribes imponerende Domkirke. Arkitekterne udviklede en specialudgave af C48 med målene 630 x 350 x 50mm, der er anvendt til både facader og det mægtige tag. I samarbejde med teglværket blev der foretaget småbitte justeringer på ilttilførslen i ovnene, som førte til præcis den blanding af rustrøde nuancer, som arkitekterne ønskede. Læs mere: Petersen magasin nr. 35
Stig Sørensen, Petersen Tegl, arkitekterne Billie Tsien og Tod Williams og Christian A. Petersen.
Håndlavede mursten bidrager til bygnings venlige udstråling
Tod Williams & Billie Tsien Architects valgte en grå Kolumba til Andlinger Center for Energy and te Environment, som de tegnede for Princeton University, New Jersey, USA. Bygherren ønskede at undgå den glathed, som ofte karakteriserer forskningsfaciliteter. Ved at anvende de rustikke Kolumba lykkedes det at skabe en bygning, der signalerer menneskelighed og inviterer indenfor. Læs mere: Petersen magasin nr. 37
Brick library in Kivik
Te Swedish artist Ulla Viotti has been one of Petersen Tegl’s close collaborators since 1991, when she created her first artwork featuring te company’s bricks. Te most recent work, Bibliotheca – ett arkeologiskt bibliotek, is located at te Kivik Art Centre i Skåne. Te work is designed as a circular wall, made using D55. Te interior is made up of shelves of books - all handmade at Petersen Tegl - engraved with te names of Nordic writers associated with Skåne. Read more: Petersen Magazine No. 41
Ulla Viotti og Familien Petersen har været nære venner, siden kunstneren i 1991 skabte sit første værk i Petersen sten.
De 16 studerende fra masterprogrammet Spatial Design fabrikerer sten på teglværket i Broager i 2017.
Arkitektstuderende håndstrøg selv sten til deres projekt
»Materialet blev særligt for os, fordi vi selv lavede alle de 800 Kolumbasten. Dét at mærke lerets vægt og stoflighed og at håndstryge hver enkelt sten fik stor indflydelse på vores tænkning,« sagde arkitektstuderende Alexander Rantanen Barsted, der var blandt de 16 studerende på masterprogrammet Spatial Design i 2017 på design- og arkitektskolen i København. Som deres bidrag til programmet skabte de studerende projektet ’Material Includes’, der manifesterede sig i et gulv og et ildsted udført med Kolumba i haven til den schweiziske ambassade i København. Læs mere: Petersen magasin nr. 37
Arkitekt Tom Bock har i mange arbejdet tæt sammen med Petersen Tegl og anvendt sten fra teglværket i en lang række byggerier inkl. bydelen Deutschherrnufer i Frankfurt og SoHo Turley i Mannheim. Arkitekten udtaler: »Jeg anvender altid også halve sten og stumper. Ingen sten går til spilde, det er udtryk for en bæredygtig tanke. Men jeg synes også, at facaderne bliver langt smukkere, hvis forbandtet er vildt og uden gentagelser, så man ikke kan forudsige rytmen. Jeg er anarkist, bryder mig ikke om, at du kender hele facaden, hvis du har set en kvadratmeter af den. Det eneste alternativ til Petersen sten er stumper af Petersen sten!« Læs mere i Petersen magasin nr. 29
Kunstværk i tegl inspireret af klipper ved havet
Beboerne bad kunstner Mika Utzon Popov skabe et kunstværk til tagterrassen i deres nyopførte byhus på Bondi Beach tæt på Sydney. Popov fandt inspiration i klipperne langs kysten og skabte i tæt samarbejde med Petersen Tegl et værk i tysk ler. Læs mere: Petersen magasin nr. 36
Kunstner Mika Popov Utzon og Kim Reinecker, Petersen Tegl
Kolumba som kunstnerisk element
Indehaverne af Vinhanen på Nørrebro i København bad kunstnere forestå væsentlige dele af indretningen af baren, hvor vinen tappes direkte ned i flasker fra store, stålfri ståltanke på væggen. Billedhugger Bjørn Nørgaard er ansvarlig for gulvbelægningen, hvor han sammensatte syv forskellige Kolumba i et smukt mønster. Kunstner Thomas Poulsen har skabt den sammenbyggede trappe og vask, ligeledes i Kolumba. Læs mere: Petersen magasin nr. 29
Billedhugger Bjørn Nørgaard sammensatte syv Kolumba, hvis naturlige farver skaber en levende og smuk flade.
Karsten Nagel, Mangor & Nagel og Jørgen Holm, Fællesorganisationens Boligforening.
Cover som ny facadebeklædning
Boligbebyggelsen Sydbyen er renoveret af arkitektfirmaet Mangor og Nagel, der har arbejdet sammen med Petersen Tegl i en lang årrække. I Sydbyen var det nødvendigt at efterisolere alle gavle, og en ny facadebeklædning var påkrævet. Bygherre og arkitekter valgte Petersen Cover, dels for at bevare bebyggelsens homogene teglkarakter, dels fordi Cover kunne monteres på en let konstruktion uden på den eksisterende facade og derfor ikke krævede et nyt fundament. Læs mere: Petersen magasin nr. 35
Arkitekterne Henry Humphreys, Stuart Piercy, Piercy&Company og Simon Silver, direktør i Derwent London.
Kolumba skaber familieskab til nabobygning i Clerkenwell
Arkitekterne Piercy&Company og bygherren Derwent London valgte at udvikle Kolumba i tre nye farver til deres kontorbygning i Clerkenwell i London. På den måde opnåede de nuancer i facaden, der rammer farvetonerne i det naboliggende Session House fra 1780, der er beklædt med sartlyse sandsten. De tre sten er optaget i sortimentet som K363 Læs mere: Petersen magasin nr. 32
Jetty og Marteen Min
Villa i Bergen aan Zee krævede en specialtegl
I 2009 udviklede arkitekterne Jetty og Maarten Min i samarbejde med teglværket et nyt teglprodukt beregnet til beklædning af både tag og facade. Teglen anvendte de til deres eget hus ved kysten i Bergen aan Zee i Holland. I 2014 blev teglen optaget i Petersen Tegls standardsortiment under navnet Petersen Cover. Læs mere: Petersen magasin nr. 23
I sommeren 2011 stillede Petersen Tegl sig til rådighed for en række kunstnere – Ulla Viotti fra Sverige, Robert Harrison fra USA, Jaques Kaufmann fra Frankrig, Gwen Heeney fra England og Fritz Vehring fra Tyskland – som i 14 dage udfordrede ler og tegl på vidt forskellig vis. Kunstnertræffet var en del af WABA International Brick Sculpture Symposium 2011, som blev afholdt af WABA – World Association of Brick Artists. Læs mere: Petersen magasin nr. 25
Arkitekt Christian Tranberg og kunstner Henrik Plenge Jacobsen.
Tegl skaber det menneskelige element i højteknologisk tårn
I 2016 blev Danmark beriget med to nye trafiktårne, der varetager al overvågning af tog- og vejtrafik i landet. Tårnene er tegnet af arkitekt Christian Tranberg Arkitekter og beklædt med D48. Kunstner Henrik Plenge Jacobsen valgte at videreføre tegl indendøre, da han fik ansvaret for husets kunstneriske udsmykning. Hele stueetagen i tårnet er belagt med håndlavede, røde og gule tegl i et smukt mønster. Teglene beklæder også et Foucaults Pendul, som Plenge Jacobsen har skabt midt på gulvet i det 42 meter høje tårn. Læs mere: Petersen magasin nr. 34
Arkitekt Freddie Phillipson og arkitekt og partner Stephen Witherford, Witherford Watson Mann.
Arkitekterne Witherford Watson Mann Architects anvendte nyt murværk til at sammenvæve de gamle mure i middelalderruinen Astley Castle, Warwickshire i England. Efter en omfattende restaurering, afsluttet i 2012, genopstod slottet som en raffineret udlejningsbolig i Te Landmark Trust regi. Stephen Witherford fortæller: »Vi valgte D36 i det lave Flensborg format, der muliggør murværk, der tæt følger ruinens irregulære linjer. Farvemæssigt var D36 ideel, idet stenens talrige rød- og jordfarvede nuancer alle genfindes i ruinen, hvis ældste del stammer fra 1100-tallet. Læs mere: Petersen magasin nr. 27
Arkitekt Tage Lyneborg og billedkunstner Bjørn Nørgaard.
Når kunst og arkitektur fungerer allerbedst sammen, er grænsefladerne mellem kunstnerens og arkitektens arbejde ikke skarpt optrukket. Et sommerhus i Tisvilde i Nordsjælland er resultatet af et samarbejde mellem arkitekt Tage Lyneborg og billedhugger Bjørn Nørgaard, hvor de sammen fik kunstarterne til at gå op i en højere enhed. Lyneborg stod for de arkitektoniske linjer, og Nørgaard skabte husets smukke murværk i D-sten I tre forskellige farver, som indgår på forskellig vis i facadens forbandter. Læs mere: Petersen magasin nr. 23
Kig i vores magasin
© 2019 Petersen Tegl A/S. All rights reserved.